Shpellat Mahakali

19.130436°N 72.874133°E﻿ / 19.130436; 72.874133 Shpellat Mahakali (të njohur edhe si Shpellat Kondivite) janë një grup prej 19 monunentesh të skalitur në shkëmb të ndërtuar midis shekullit të I p.e.s. dhe shekullit të VI të e.s.. Manastiri budist gjendet në rrethinën lindore të Andherit në qytetin e Bombeit në Indinë Perëndimore. Monumenti konsiston në dy grupe shpellash të skalitura në shkëmb - 4 shpella në veri-perëndim dhe 15 shpella në jug-lindje. Shumica e shpellave janë vihara dhe dhoma fjetjeje për murgjit, por shpella 9 e grupit të jug-lindjes është një chaitya. Shpellat në veri-perëndim janë krijuar kryesisht në shekullin IV-V të e.s., ndërsa grupi jug-lindor është më i vjetër. Monumentet përmbajnë gjithashtu cisterna të gërmuara në shkëmb dhe mbetje strukturash të tjera. Shpellat janë skalitur në shkëmb të zi basalti. Shpella më e madhe në Mahakali (Shpella 9) ka shtatë portretizime të Budës dhe figura nga Mitologjia Budiste por që janë të vandalizuara. Gjenden pranë kryqëzimit midis Rrugës Jogeshwari-Vikhroli dhe SEEPZ. Rruga që lidh këto monumente me Rrugën Andheri Kurla është emërtuar Rruga e Shpellave Mahakali. Shpellat janë të vendosura në një kodër mbi zonën e kryqëzimit të rrugëve Jogeshwari-Vikhroli dhe SEEPZ. Një autobus i Brihanmumbai Electric Supply and Transport i lidh shpellat me stacionin e Andherit. Shpellat ishin të rrezikuara për shkak të kryqëzimit të rrugëve, por tani anët e rrugëve janë rrethuar me gardh dhe faqja e kodrës është rrethuar me mure. Galeri imazhesh Shiko edhe Arkitektura shkëmbore e Indisë Shpellat Elephanta Arkitektura Budiste Shpellat Barabar Shpellat Mandapeshwar Shpellat Ellora Grupet e shpellave budiste në Junagadh Shpellat Bava Pyara Shpellat Undavalli Referime Lidhje të jashtme